किसान हिंसा: हरियाणा के कई जिलों में बंद की गई टेलीकॉम सर्विस
हरियाणा सरकार ने दिल्ली के साथ लगते जिलों में टेलीकॉम सर्विस बंद कर दी है। गृह सचिव राजीव अरोड़ा ने इसकी जानकारी दी है।
चंडीगढ़: हरियाणा सरकार ने दिल्ली के साथ लगते जिलों में टेलीकॉम सर्विस बंद कर दी है। गृह सचिव राजीव अरोड़ा ने इसकी जानकारी दी है। इस संबंध में जारी आदेश में बताया गया है कि सोनीपत ,पलवल और झज्जर में इंटरनेट सर्विस व सभी SMS सेवाएं बंद रहेगी, केवल वॉइस कॉल ही एक्टिवेट रहेगीं। आदेश में बताया गया कि आज तुरंत प्रभाव से लेकर कल शाम 5:00 बजे तक सर्विस बंद की गई है ताकि अफवाहों और गलत सूचना के फैलने को रोका जा सके।किसान ट्रैक्टर रैली के नाम पर दिल्ली में किसानों द्वारा की गई हिंसा के मद्देनजर मौजूदा कानून और व्यवस्था की स्थिति को देखते हुए दिल्ली-एनसीआर के कुछ हिस्सों में इंटरनेट सेवाएं बंद कर दी गई है। एहतियात के तौर पर सिंघू बॉर्डर, गाजीपुर बॉर्डर, टिकरी बॉर्डर, मुकरबा चौक और नांगलोई में मध्यरात्री तक इंटरनेट सेवा बंद रहेगी। किसान गणतंत्र दिवस परेड (Kisan Republic Day Parade) के दौरान दिल्ली में हुई हिंसा को देखते हुए केंद्रीय गृह मंत्रालय ने राष्ट्रीय राजधानी दिल्ली में पैरामिलिट्री फोर्सेस (Paramilitary forces) की 15 कंपनियां तैनात करने का फैसला लिया है। स्थिति संभालने के लिए पैरामिलिट्री फोर्सेस यह कंपनियां दिल्ली पुलिस की मदद करेंगी। केंद्रीय गृह मंत्रालय लगातार दिल्ली में किसानों की हिंसा पर नजर बनाए हुए है। गृह मंत्रालय ने अमित शाह की अध्यक्षता में हाई लेवल बैठक भी की।बैठक में अधिकारियों ने दिल्ली उपद्रव पर गृह मंत्री अमित शाह को अपडेट दिया। केंद्रीय गृह सचिव अजय भल्ला ने दिल्ली की पूरी स्थिति के बारे में गृह मंत्री अमित शाह को जानकारी दी। गृह मंत्री अमित शाह लगातार हालातों पर करीब से नजर बनाए हुए हैं। दिल्ली-एनसीआर में कई इलाकों में कानून व्यवस्था को बनाए रखने के मद्देनजर कई इलाकों में इंटरनेट सर्विस बंद कर दी गई है। गृह मंत्रालय (MHA) ने इसकी जानकारी दी है।Image Source : INDIATVकिसान हिंसा: हरियाणा के कई जिलों में बंद की गई टेलीकॉम सर्विस